**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS STEBĖSENOS KOMITETO POSĖDŽIO**

**PROTOKOLINIS SPRENDIMAS**

**DĖL FINANSŲ MINISTERIJOS PASIŪLYMO TVIRTINTI KOMUNIKACIJOS PLANO PROJEKTĄ, TAIKANT RAŠYTINĘ PROCEDŪRĄ**

2020-12-22 Nr. 44P-13 (61)

**Finansų ministerijos pasiūlymas:**

**SIŪLOMA:**

**1. Pritarti pasiūlymui** dėl Komunikacijos plano 2021–2023 m. projekto tvirtinimo (pridedama).

**Argumentai:** Komunikacijos plano projektas teikiamas svarstyti ir tvirtinti 2014–2020 m. Europos Sąjungos fondų investicijų veiksmų programos stebėsenos komitetui vadovaujantis Lietuvos Respublikos Vyriausybės 2014 m. spalio 3 d. nutarimo Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“ 238.5 papunkčiu, kuris nustato, kad ateinančių metų metinis komunikacijos planas turi būti patvirtintas kasmet iki gruodžio 31 dienos.

Pagrindiniai siūlomo Komunikacijos plano 2021–2023 m. projekto aspektai:

1. **Finansavimas**. Atsižvelgiant į institucijų pateiktas lėšų poreikio paraiškas 2021–2023 metams, keičiasi komunikacijos kampanijoms skirtas finansavimas (prisideda 2023 m. lėšos). Kelių institucijų kampanijų vertės didinamos dėl didesnės suplanuotų veiklų apimties, o kai kurių iniciatyvų vertės mažėja dėl pigiau nei buvo planuojama viešaisiais pirkimais įsigytų paslaugų. Taip pat, atitinkamai keičiasi komunikacijos kampanijų įgyvendinimo pabaigos datos.

2. **Naujos kampanijos**:

ESFA kampanija „Bendruomenė – tai aš“. Jos tikslas yra skatinti gyventojus dalyvauti savanoriškoje ir bendruomeninėje veikloje;

SADM kampanija „Lygink rūbus, ne žmones“. Ja siekiama skatinti suvokimą, kad svarbiausia yra darbuotojo kvalifikacija ir kompetencija, o ne asmeninė praeitis;

MITA kampanija „Inovacijų Lietuva: ar žinai, ką kuriame?“. Ji skirta plėtoti Lietuvos kaip inovatyvios šalies suvokimą bei skatinti suvokimą, kad MTEPI idėja gali tapti verslu;

CPVA kampanija „Integruojanti infrastruktūra“, kurios tikslai: 1) regione sukurta viešoji infrastruktūra yra patraukli visiems – nuo jauno iki seno, tiek gyventi, tiek dirbti (nuostatų ugdymas); 2) ugdyti suvokimą, kad regionai yra patraukli vieta gyventi, auginti vaikus ir dirbti (nuostatų ugdymas).

Taip pat institucijų prašymu (CPVA, VRM ir LMT) iki 2021 m. pratęsiamos trys kampanijos, kurios buvo planuotos baigti 2020 m.

3. **Rodikliai**:

įtraukiami nauji rodikliai;

institucijų prašymu koreguojamos kai kurių rodiklių siektinos reikšmės, nes įvertinus apklausų rezultatus bei rodiklio pradinę reikšmę, paaiškėjo, kad nustatytos pernelyg ambicingos siektinos reikšmės;

rodiklių reikšmės suapvalintos iki sveiko skaičiaus;

prie pasiektų rodiklių nurodomi pasiekimo metai ir pasiekta reikšmė;

prie rodiklių, kurie yra 2014–2020 m. ES fondų investicijų veiksmų programos rodikliai, tai pažymima komentaru.

**NUTARTA:**

**1. Pritarti pasiūlymui** dėl Komunikacijos plano 2021–2023 m. projekto tvirtinimo (pridedama).

Iš 53 Komiteto narių balsavime dalyvavo 38 nariai:

1. Ablingienė Vida – Lietuvos savivaldybių asociacija;
2. Adomavičienė Aistė – Nacionalinis skurdo mažinimo organizacijų tinklas;
3. Akromienė Judita –Nacionalinis švietimo nevyriausybinių organizacijų tinklas;
4. Armonienė Rita – Ekonomikos ir inovacijų ministerija;
5. Augustinienė Vida – Lietuvos pacientų organizacijų atstovų taryba;
6. Augutytė Rasa – Lietuvos muziejų asociacija;
7. Balčienė Rosita Marija – Lietuvos visuomenės sveikatos asociacija;
8. Baliukonienė Aušra – Finansų ministerija;
9. Banys Jūras – Lietuvos mokslų akademija;
10. Biliūnaitė Lingailė – Socialinės apsaugos ir darbo ministerija;
11. Česonis Povilas – Europos socialinio fondo agentūra;
12. Dapkutė-Stankevičienė Rūta – Finansų ministerija;
13. Dargužas Gvidas – UAB „Viešųjų investicijų plėtros agentūra“;
14. Dirginčienė Nijolė – Regionų plėtros tarybos;
15. Gurklienė Ramunė – Lietuvos šilumos tiekėjų asociacija;
16. Kašubienė Lidija – Centrinė projektų valdymo agentūra;
17. Kerza Saulius – Susisiekimo ministerija;
18. Kikutis Aldas – Lietuvos smulkiojo ir vidutinio verslo taryba;
19. Kiškis Inesis – Aplinkos ministerija;
20. Laurinavičienė Edita – Sveikatos apsaugos ministerija;
21. Lichadziauskienė Reda – Energetikos ministerija;
22. Matonienė Daiva – Respublikiniai būsto valdymo ir priežiūros rūmai;
23. Motiejūnas Kęstutis – UAB „Investicijų ir verslo garantijos“;
24. Muliuolis Vytis – Lygių galimybių kontrolieriaus tarnyba;
25. Navickaitė-Dulaitienė Šarūnė – Lietuvos Respublikos Vyriausybės kanceliarija;
26. Paškevičius Raimondas – Švietimo, mokslo ir sporto ministerija;
27. Poškienė Justina – Lietuvos mokslo taryba;
28. Poviliūnas Justas – Žemės ūkio ministerija;
29. Pugačiauskaitė-Butrimienė Jurgita – Žemės ūkio ministerija;
30. Pūrienė Alina – Lietuvos gydytojų vadovų sąjunga;
31. Staniškis Jurgis Kazimieras – Kauno technologijos universiteto Aplinkos inžinerijos institutas;
32. Šlionskienė Danutė – Lietuvos profesinių sąjungų konfederacija;
33. Umbrasas Gintas – Lietuvos darbdavių konfederacija;
34. Varanauskas Arminas – asociacija „Žinių ekonomikos forumas“;
35. Vilda Gintaras – Lietuvos pramonininkų konfederacija;
36. Vrubliauslas Vytautas – Aplinkos projektų valdymo agentūra;
37. Žabaliūnas Linas – Lietuvos Respublikos turizmo rūmai;
38. Želvys Aurimas – Lietuvos verslo paramos agentūra.

**„UŽ“ balsavo 38 Komiteto nariai, „PRIEŠ“ balsavusių nėra.**

Sekretoriato vadovė Loreta Maskaliovienė